CELEX: 62017TA0636
Language: bg
Date: 2019-09-20 00:00:00
Title: Дело T-636/17: Решение на Общия съд от 20 септември 2019 г. — PlasticsEurope/ECHA (REACH — Изготвяне на списък с идентифицирани вещества за възможно включване в приложение XIV към Регламент (ЕО) № 1907/2006 — Допълване на записа относно веществото бисфенол А в този списък — Членове 57 и 59 от Регламент № 1907/2006 — Явна грешка в преценката — Правна сигурност — Оправдани правни очаквания — Пропорционалност)

2.12.2019   
            
            
               BG
            
            
               Официален вестник на Европейския съюз
            
            
               C 406/22
            
         
      Решение на Общия съд от 20 септември 2019 г. — PlasticsEurope/ECHA
      (Дело T-636/17) (1)
      
      (REACH - Изготвяне на списък с идентифицирани вещества за възможно включване в приложение XIV към Регламент (ЕО) № 1907/2006 - Допълване на записа относно веществото бисфенол А в този списък - Членове 57 и 59 от Регламент № 1907/2006 - Явна грешка в преценката - Правна сигурност - Оправдани правни очаквания - Пропорционалност)
      (2019/C 406/30)
      Език на производството: английски
      
         Страни
      
      
         Жалбоподател: PlasticsEurope (Брюксел, Белгия) (представители: R. Cana, É. Mullier и F. Mattioli, адвокати)
      
         Ответник: Европейска агенция по химикалите (представители: M. Heikkilä, W. Broere, C. Buchanan и A. Hautamäki, подпомагани първоначално от S. Raes, адвокат)
      
         Встъпили страни в подкрепа на ответника: Френска република (представители: първоначално D. Colas, E. de Moustier и J. Traband, впоследствие D. Colas, J. Traband и A.-L. Desjonquères), ClientEarth (Лондон, Обединено кралство) (представител: P. Kirch, адвокат)
      
         Предмет
      
      Жалба на основание член 263 ДФЕС, с която се иска отмяна на решение ED/30/2017 на изпълнителния директор на ECHA от 6 юли 2017 г., с което съществуващият запис относно веществото бисфенол А в списъка с идентифицираните вещества за възможно включване в приложение XIV към Регламент (ЕО) № 1907/2006 на Европейския парламент и на Съвета от 18 декември 2006 година относно регистрацията, оценката, разрешаването и ограничаването на химикали (REACH), за създаване на Европейска агенция по химикали, за изменение на Директива 1999/45/ЕО и за отмяна на Регламент (ЕИО) № 793/93 на Съвета и Регламент (ЕО) № 1488/94 на Комисията, както и на Директива 76/769/ЕИО на Съвета и директиви 91/155/ЕИО, 93/67/ЕИО, 93/105/ЕО и 2000/21/ЕО на Комисията (ОВ L 396, 2006 г., стр. 1; Специално издание на български език, 2007 г., глава 13, том 60, стр. 3), съгласно член 59 от този регламент е допълнен в смисъл, че веществото бисфенол А е идентифицирано също и като вещество, имащо свойствата да разрушава ендокринната система и което може да има сериозни въздействия върху здравето на човека и поражда еквивалентна степен на безпокойство спрямо веществата, описани в член 57, букви а)—д) от посочения регламент, всичко това по смисъла на член 57, буква е) от същия регламент.
      
         Диспозитив
      
      
                  1)
               
               
                  
                     Отхвърля жалбата.
                  
               
            
                  2)
               
               
                  
                     PlasticsEurope понася направените от него съдебни разноски и тези на Европейската агенция по химикали (ECHA) и ClientEarth.
                  
               
            
                  3)
               
               
                  
                     Френската република понася направените от нея съдебни разноски.
                  
               
            
         (1)  ОВ C 382, 13.11.2017 г.